**A 63. sorszámú Környezetvédelmi ügyintéző megnevezésű részszakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 51 850 01

1.2. Részszakképesítés megnevezése: Környezetvédelmi ügyintéző

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 320-480

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 60%

2.7. Gyakorlati képzési idő aránya: 40%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A részszakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel betölthető munkakörök** |
| 3.1.2. | 3134 | Környezetvédelmi technikus | Környezetvédelmi ügyintéző |
| 3.1.3. | 3132 | Erdő- és természetvédelmi technikus | Természetvédelmi ügyintéző |

**3.2. A részszakképesítés munkaterületének rövid leírása:**

A környezetvédelmi ügyintéző figyeli a szakmai jogszabályok és szabványok változásait, nyilvántartja a szennyezőanyag-kibocsátásokat, a környezeti adatokat, a védett természeti értékeket, a szennyezett területeket.

A részszakképesítéssel rendelkező képes:

**-** alkalmazni a szakmai előírásokat,

**-** a környezeti adatokat nyilvántartani,

**-** a szennyezőanyag-kibocsátásokat nyilvántartani,

**-** nyilvántartani a védett természeti értékeket, a szennyezett területeket,

**-** környezet- és természetvédelemmel kapcsolatos adatszolgáltatást végezni,

**-** tervezésben, pályázatírási, megvalósítási tevékenységben részt venni,

**-** alapméréseket végezni, értékelni,

**-** részt venni a környezetvédelmi ellenőrzésben, szabálysértési ügyek intézésében,

**-** kapcsolatot tartani,

**-** panaszok ügyében eljárni, jegykönyvet felvenni.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 850 01 | Környezetvédelmi technikus | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10870-16 | Környezetvédelmi ügyintéző feladatok |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A részszakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10870-16 | Környezetvédelmi ügyintéző feladatok | gyakorlati, szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Környezetvédelmi ügyintézői feladatok**

A vizsgafeladat ismertetése: Nyilvántartások vezetése, adatszolgáltatási dokumentáció kitöltése, hatósági bevallások, jelentések készítése, környezet- és természetvédelmi ellenőrzés elvégzése, panaszkezelési eljárás lefolytatása. Környezetvédelmi alapmérések végzése: talaj- és talajkivonat, valamint a víz fizikai és kémiai jellemzőinek meghatározása hordozható mérőműszerek és tesztkészletek segítségével. A talajok mechanikai és fizikai tulajdonságainak meghatározása. Biológiai vizsgálatok végzése. Zaj és háttérsugárzás mérése, eredmények értékelése, jegyzőkönyv készítése. A gyakorlati feladatokat a munka-, tűz- és környezetvédelmi előírások betartásával végzi.

A vizsgafeladat időtartama: 150 perc

A vizsgafeladat aránya: 40%

**5.3.2. Központi írásbeli vizsgatevékenység**

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

**5.3.3. Szóbeli vizsgatevékenység**

A vizsgafeladat megnevezése: **Komplex szóbeli**

A vizsgafeladat ismertetése: Környezetvédelmi ügyintéző szakmai ismeretek. Környezet-, természetvédelmi jogi, közigazgatási alapfogalmak és a környezeti elemek ismertetése.

A szóbeli vizsgatevékenység központilag összeállított vizsgakérdései a 4. Szakmai követelmények pontban megadott valamennyi modulhoz tartozó témakörök mindegyikét tartalmazzák.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat aránya: 60%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok: -**

A részszakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |  |
| --- | --- | --- |
|  | **A** | |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** | |
| 6.2. | Ökológiai mérőbőröndök | |
| 6.3. | Vízvizsgáló (pl. Visocolor) tesztkészletek | |
| 6.4. | Hordozható pH-mérők | |
| 6.5. | Hordozható konduktométerek | |
| 6.6. | Hordozható fotométerek | |
| 6.7. | Zajmérők | |
| 6.8. | Sugárzásmérők | |
| 6.9. | Talajvizsgálatokhoz kapcsolódó laboratóriumi berendezések | |
| 6.10. | Laboratóriumi üveg- és fémeszközök |  |
| 6.11. | Meteorológiai eszközök |  |
| 6.12. | Geodéziai eszközök |  |
| 6.13. | Mikroszkóp |  |
| 6.14. | Vízmintavevő eszköz |  |
| 6.15. | Talajmintavevő eszköz |  |
| 6.16. | Irodai eszközök | |
| 6.17. | Számítógép, nyomtatók, kivetítő, szoftverek | |

**7. EGYEBEK**